29/12/2016 | Administración LocalMunicipal
Padrón
Anuncio de aprobación definitiva da modificación número 1 da Ordenanza xeral de circulación

ANUNCIO APROBACIÓN DEFINITIVA DA MODIFICACIÓN NÚMERO 1 DA ORDENANZA XERAL DE CIRCULACIÓN E USO DA VÍA PÚBLICA DO CONCELLO DE PADRÓN Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réximen local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réximen xurídico das entidades locais, que a modificación número 1 da Ordenanza xeral de circulación e uso da vía pública deste Concello foi aprobada inicialmente polo Pleno na sesión realizada o 17 de outubro do 2016, presentáronse seis reclamacións ou suxestións durante o período de exposición ao público do expediente e foi aprobada definitivamente polo Pleno da Corporación na sesión realizada o 20 de decembro de 2016. Asemade publícase o texto íntegro da modificación que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente. MODIFICACIÓN N.º 1 DA ORDENANZA XERAL DE CIRCULACIÓN E USO DA VÍA PÚBLICA Un. Modifícase o artigo 16 que queda redactado como segue: Artigo 16.–Clasificación das vías urbanas. Atendendo ao seu uso, función, capacidade e á ordenación da circulación, as vías urbanas do municipio de Padrón clasifícanse en: a) Vías de uso peonil. b) Vías de libre circulación. Dous. Modifícase o artigo 17 que queda redactado como segue: Artigo 17.–Vías de uso peonil.1. Con cáracter xeral, por razón de protección do patrimonio histórico da vila de Padrón e de prevalencia do uso peoníl das rúas do casco histórico, prohíbese a circulación e estacionamento de vehículos no ámbito do casco histórico do Concello de Padrón, definido coma o recinto enmarcado pola rúa Castelao, Porta Fondo de Vila, Avenida de Compostela e rúa do Bordel, conforme a delimitación gráfica obrante no plano adxunto n.º 1.2. Quedan exceptuados da prohibición xeral de circulación establecida no punto anterior os seguintes supostos especiais, nas condicións que se determinan a continuación: a) Vehículos de bombeiros, emerxencias, Polícia Local e corpos de seguridade do Estado, así coma do servizo de obras, limpeza e parques e xardíns do Concello e os taxis no exercicio das súas funcións de servizo público, así coma os vehículos de autoridades no exercicio da súa función. b) Vehículos de subministro de servizos e abastecemento aos locais comerciais do casco histórico, con sometemento ao seguinte horario: de luns a sábado, ambos inclusive, de 8.00 a 11.30 horas, con pleno sometemento ás condicións establecidas para a carga e descarga. Na zona de descarga correspondente á plazuela de Samantha Ann Larissa Corujeira Acerete, establécese un horario de tarde adicional de 15.30 a 17.30 horas, restrinxido tan só a esta zona de carga e descarga. Estes vehículos levarán a cabo as súas operacións de carga e descarga exclusivamente nos percorridos definidos no plano adxunto n.º 2, composto polas rúas Real, plazuela de Camilo José Cela, rúa Dolores, praza de Fillos e Amigos de Padrón, praza Rodríguez Cobián e rúa Rosalía de Castro, quedando prohibida a súa circulación polo resto das vías peonís. c) Vehículos de propietarios ou arrendatarios de prazas de garaxe sitas na zona peoníl, nas condicións establecidas no artigo 32 e concordantes da presente ordenanza.3. Os vehículos exceptuados da prohibición de circulación pola zona peoníl non poderán sobrepasar en ningún caso o peso máximo engadido de 3.500 kg. Cando por razóns xustificadas, coma a celebración de eventos, necesidades xurdidas pola execución de obras ou outros motivos, sexa necesaria a entrada na zona peoníl dun vehículo con peso máximo engadido superior ao autorizado, ou de dimensións especiais, solicitaráse tal circunstancia no departamento de Tráfico do Concello, outorgándose polo alcalde a correspondente autorización previo informe do departamento, se procedere. A circulación e permanencia no recinto peonil dos citados vehículos estará sometida en todo momento ao cumprimento das condicións e medidas de seguridade determinadas na resolución que, no seu caso, autorice a mesma. (control de tipo de carga, itinerario, dia e hora de acceso, estacionamiento, ou posibilidade de impor unha fianza para responder polos posibles desperfectos ocasionados aos servizos públicos). 4. As persoas que por razóns de enfermidade ou minusvalía, ou outros/as cidadáns/ás que por motivos xustificados precisen acceder á zona peonil fóra do horario ou das condicións establecidas, deberán solicitalo no departamento de Tráfico do Concello que, tralas comprobacións oportunas, emitirá o correspondente informe para a súa autorización polo Alcalde nas condicións que se sinalen.5. Nos casos en que resulte preciso o acceso á zona peonil con carácter urxente fóra do horario establecido por vehículos non autorizados, por razóns que deberán xustificarase cumpridamente, o interesado procederá a presentar unha comunicación previa ou declaración responsable con alomenos 24 horas de antelación especificando o traxecto a realizar e o período de permanencia na zona peonil no Departamento de Tráfico do Concello. Antes da data e hora indicadas para a entrada o Concello poderá denegar a mesma ou ben requirir documentación ou información adicional, entendéndose autorizada a entrada noutro caso. Tres. Suprímese o contido dos artigos 18, 19 e 20. Cuarto. Suprímese o contido do apartado 1 do artigo 21. Quinto. Modifícase o artigo 32 que queda redactado como segue: Artigo 32.–Limitacións nas vías peonís. Queda eliminado o estacionamento e circulación de vehículos de calquera tipo nas vías de uso peonil. Os que acrediten ter en propiedade ou en aluguer unha praza de garaxe dentro da zona peonil, poderán circular pola mesma aos sós efectos de acceder á súa praza de garaxe, e nunca para estacionar na vía pública, nos termos do artigo seguinte. Sexto. –Modifícase o artigo 33 que queda redactado como segue: Artigo 33.–Réxime de propietarios/as ou arrendatarios/as de prazas de garaxe na zona peonil.1. Os/as propietarios/as ou arrendatarios/as de prazas de garaxe na zona peoníl deberán solicitar no departamento de Tráfico a oportuna tarxeta, na que se lles sinalarán os puntos de entrada e saída tendo en conta a ubicación da súa praza de garaxe. O modelo de tarxeta será aprobado por acordo da Xunta de Goberno Local.2. Poderán obter a correspondente tarxeta acreditativa as persoas físicas ou xurídicas incursas na situación prevista no apartado anterior mediante a presentación da oportuna instancia no Rexistro Xeral do Concello de Padrón no prazo que se determine para este efecto, achegando a seguinte documentación: a) DNI ou CIF. b) Escritura de propiedade da praza de garaxe ou copia do contrato de aluguer da mesma. Nesta documentación deberá constar o número e a ubicación da praza. c) Permiso de circulación do vehículo. d) Úlltimo recibo do imposto sobre vehículos de tracción mecánica.3. Os/as interesados/as en obter esta tarxeta deberán estar ao corrente no pagamento do imposto de vehículos de tracción mecánica e non ter pendentes por vía executiva multas de tráfico aprobadas por resolución firme desta Alcaldía.4. Unha vez efectuadas as comprobacións oportunas, os servizos municipais designados para esta función expedirán a tarxeta logo de pagado o prezo público determinado na ordenanza fiscal correspondente.5. Os/as propietarios/as ou arrendatarios/as, cando circulen polo percorrido designado, deberán levar nun lugar visible do parabrisas a tarxeta que os habilita para circular polo citado percorrido da zona peonil. Non está permitido en ningún caso o estacionamento na rúa. O Concello resérvase o dereito de esixir calquera outra documentación ou realizar de oficio cantas comprobacións considere oportunas para contrastar a veracidade da documentación achegada.6. Concederáse unha única tarxeta por praza de garaxe, con ata un máximo de 3 vehículos por tarxeta. Os vehículos con tarxeta que non ocupen a citada plaza de garaxe por mor de estar ésta en uso por outro dos vehículos adscritos á mesma non están autorizados a circular ou estacionar na zona peoníl. O vehículo en uso da tarxeta en cada momento deberá levar a mesma visible nos termos do punto anterior.7. A persoa titular da tarxeta é responsable da súa utilización. En caso de perda por calquera motivo, poderá obter unha nova logo de presentar unha declaración xurada acreditando tal feito.8. No suposto de variación das condicións expresadas na solicitude, coma cambio de vehículo ou titularidade do mesmo, a persoa interesada deberá solicitar un novo distintivo que emitirá o Concello logo das comprobacións oportunas. O/a solicitante, neste caso, entregará nas oficinas municipais a tarxeta de aparcamento que obtivera con anterioridade.9. Se das comprobacións practicadas resultara que a persoa titular da tarxeta realiza un uso fraudulento da mesma ou que os datos presentados para a súa obtención fosen faseados, procederáse a retirada da tarxeta, sen prexuízo da incoación do expediente sancionador que corresponda. Se das actuacións practicadas se desprendera a existencia de indicios dun ilícito penal, remitiránse as mesmas ao órgano competente. A anulación do distintivo por este motivo non dará dereito ao reembolso do prezo público abonado para a súa expedición. Sétimo. –Suprímese o contido do artigo 34. DISPOSICIÓN DISPOSICIÓN DERRADEIRA PRIMEIRA. Habilítase á Xunta de Goberno Local do Concello de Padrón para modificar o horario previsto no artigo 17.2. b) da presente ordenanza. DISPOSICIÓN DERRADEIRA SEGUNDA. A presente modificación entrará en vigor tras a súa aprobación definitiva, publicación íntegra no Boletín Oficial da Provincia da Coruña e transcorrido o prazo ao que se refire o artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. PLANOS 1 E 2 Padrón, 21 de decembro de 2016. O alcalde Asdo.: Antonio Fernández Angueira